b"\n_START_ARTICLE_\nEscut de Sant Juli\xc3\xa0 de Vilatorta\n_START_SECTION_\nBandera\n_START_PARAGRAPH_\nLa bandera oficial de Sant Juli\xc3\xa0 de Vilatorta t\xc3\xa9 la seg\xc3\xbcent descripci\xc3\xb3: Bandera apa\xc3\xafsada, de proporcions dos d'alt per tres de llarg, blau clar, amb la domus groga de porta i finestres blau clar de l'escut, d'al\xc3\xa7\xc3\xa0ria 3/7 de la del drap i ampl\xc3\xa0ria 2/7 de la llarg\xc3\xa0ria del mateix drap, al centre; i amb els dos lleons blancs reguardants del mateix escut, cadascun d'al\xc3\xa7\xc3\xa0ria 1/3 de la del drap i ampl\xc3\xa0ria 2/9 de la llarg\xc3\xa0ria del mateix drap, centrats en relaci\xc3\xb3 amb les vores superior i inferior i posats un a 1/9 de la vora de l'asta i l'altre a la mateixa dist\xc3\xa0ncia de la del vol._NEWLINE_L'Ajuntament va iniciar l'expedient d'adopci\xc3\xb3 de la bandera el 26 de mar\xc3\xa7 de 2014, i aquesta va ser aprovada el 12 de gener de 2018, i publicada en el DOGC n\xc3\xbam. 7540 el 22 de gener del mateix any. La bandera est\xc3\xa0 basada en l'escut her\xc3\xa0ldic de la localitat i incorpora la domus groga de portes i finestres blaves (que representa la resid\xc3\xa8ncia dels Bellpuig) i els lleons blancs reguardants (que representen Vilalleons) sota un fons blau clar."